जिला चित्रकूट, ब्लाॅक रामनगर,कस्बा रामनगर के भोला का आरोप हवै कि लेखपाल नौ लोगन के नाम जमीन का अवैध पट्टा साल भर पहिले कइ दिहिस हवै। यहिसे पंचायत भवन मा 25 मई का मीटिंग कीन गे। मीटिंग मा लगभग सौ मड़ई शामिल रहै।
कस्बा के कल्लू, राममिलन अउर गोमती का कहब हवै कि हमरे लगे घर बनवावैं खातिर जमीन नहीं आय येत्ता रूपिया भी नहीं आय कि अपने से जमीन खरीद के घर बनवा सकूं। यहिसे पट्टा के तमीन के मांग प्रधान राजकरन से भी कहे हन। हमार मांग हवै कि हमका भी जमीन का पट्टा मिलै का चाही। लेखपाल राजकुमार का कहब हवै कि मैं दस लोगन के नाम जमीन का पट्टा कीने रहौं। उंई लोग दलित अउर पात्र हवै। अवैध पट्टा कउनौ का नहीं कीन गा हवै।
रिपोर्टर – सहोद्रा देवी
awa_Deva awa_Deva awa_Deva